Jan Øyvind Helgesen

Jan Øyvind Helgesen (født 1949) er en norsk journalist og tidligere programleder i TV 2.

Helgesen er utdannet sosionom. Han startet yrkeskarrieren som journalist i Arbeiderbladet i 1979 hvor han var i ti år. 'Deretter arbeidet han i Økonomisk Rapport og VG. I 1992 begynte han i TV 2. Han startet som politisk reporter i TV 2 Nyhetene og ble leder for politisk avdeling, før han i 1997 ble redaksjonssjef for nyhetene. Fra 1999 til 2006 arbeidet han som programleder i TV 2s morgensending God morgen Norge!. I 2006 tok han over programlederjobben i debattprogrammet Tabloid etter Pål T. Jørgensen før han i 2008 returnerte som programleder for God morgen Norge!. Fra 2012 til 2016 var han nyhetsanker i TV 2 Nyhetskanalen. Han har også vikariert som programleder i PS og Holmgang og ledet valgutspørringer. Han pensjonerte seg i 2016.

Helgesen var også styremedlem i TV 2 i flere år. Han er også musiker og visesanger.75 års omtale i Aftenposten 10. september 2024

 Referanser 

Kategori:Norske TV-programledere
Kategori:Norske journalister
Kategori:Programledere for TV 2
Kategori:Personer fra Oslo